KLASA: 944-06/22-01/34

URBROJ: 2176-4-02-22-3

Novska, 7. listopada 2022.

Na temelju članka 47. Statuta Grada Novska (Službeni vjesnik Grada Novske, broj 8/21) i članka 6. Odluke o davanju na korištenje javnih površina i dijelova neizgrađenog građevinskog zemljišta (“Službeni vjesnik” Grada Novske, broj: 30/18) Gradonačelnica Grada Novska donosi

**O D L U K U**

**o izabranim ponuditeljima za obavljanje ugostiteljske**

**djelatnosti na manifestaciji „LUKOVO U NOVSKOJ 2022“**

I. Za najpovoljnije ponuditelje na javnom natječaju za prikupljanje ponuda za davanje na korištenje javnih površina u Novskoj za obavljanje ugostiteljske djelatnosti na manifestaciji „Lukovo u Novskoj 2022 “, izabiru se sljedeći ponuditelji:

**1. GRGURIĆ EVENT, obrt za organizaciju manifestacija i svečanih događaja, vl. Đurđica Grgurić,** Novska, V. Nazora 17 za lokaciju broj 1. s drvenom kućicom na javnoj površini u parku ispred Osnovne škole Novska (kč.br. 1191 k.o. Novska) – **prodaja hrane i pića u dane 15. i 16.10.2022.** s ponuđenom naknadom u iznosu od 300 kn/39,82 € dnevno. Ukupna naknada iznosi 600,00 kn/79,63 €.

**2. EVENT BAR j.d.o.o.,** Ulica hrvatske mladeži 11, Lipik za lokacije:

1) lokacija broj 3. na gradskom trgu, površine 14 m2 za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) **– prodaja hrane i pića u dane 14., 15. i 16.10.2022.** ponuđenom naknadom u iznosu od 750 kn/99,54 € dnevno. Ukupna naknada iznosi 2.250,00 kn/298,63 €.

2) lokacija broj 5. na gradskom trgu, površine 14 m2, za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) – **prodaja hrane i pića u dane 14., 15. i 16.10.2022.** s ponuđenom naknadom u iznosu od 750 kn/99,54 € dnevno. Ukupna naknada iznosi 2.250,00 kn/298,63 €.

3) lokacija broj 6. na gradskom trgu, površine 14 m2, za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) – **prodaja hrane i pića u dane 14., 15. i 16.10.2022.** s ponuđenom naknadom u iznosu od 750 kn/99,54 € dnevno. Ukupna naknada iznosi 2.250,00 kn/298,63 €.

**3. CAFFE BAR METROPOLIS,** Slavonskih graničara 11, Nova Gradiška, za lokaciju broj 4. na gradskom trgu, površine 14 m2 za postavljanje štanda ili klupe za pružanje ugostiteljskih usluga uz pozornicu (kč.br. 2898 k.o. Novska) – **prodaja pića u dane 14., 15. i 16.10.2022.** s ponuđenom naknadom u iznosu od 800 kn/106,18 € dnevno. Ukupna naknada iznosi 2.400,00 kn/318,53 €.

Fiksni **tečaj konverzije** kune u euro: 1 euro = 7,53450 kuna.

II. Grad Novska će osigurati izabranim ponuditeljima priključak na električnu energiju.

III. Ugostiteljske usluge hrane i pića pružaju se u skladu sa zakonskim propisima i propisanim standardima za obavljanje svoje djelatnosti. Ugostitelj je dužan učiniti sve potrebne predradnje za nesmetano pružanje ugostiteljskih usluga van ugostiteljskog objekta i o svom trošku ishoditi sve eventualne dozvole i odobrenja nadležnih tijela za obavljanje svoje djelatnosti.

Izabrani ponuditelj obvezan je osigurati opremu za pružanje usluga i radnu rasvjetu, urediti i opremiti uređajima i inventarom lokaciju za obavljanje ugostiteljske djelatnosti iz svoje ponude uz prethodnu suglasnost Grada Novska, pridržavati se odredbi javnog reda i mira Grada Novska, osigurati i primijeniti sustav naplate usluga u skladu sa zakonskim odredbama.

**Izabrani ponuditelji koji će pružati ugostiteljske usluge u drvenim kućicama na dan pružanja ugostiteljskih usluga dužni su drvenu kućicu i pripadajuću javnu površinu uz drvenu kućicu urediti u duhu manifestacije (stil razdoblja kraja 19. i početka 20. stoljeća), te su se dužni i odjenuti u prigodnu odjeću toga vremenskog razdoblja.**

**Izabrani ponuditelji dužni su hranu i piće posluživati u papirnatoj ili staklenoj ambalaži - plastična ambalaža nije prihvatljiva.**

IV. Ova Odluka stupa na snagu danom donošenja.

 **GRADONAČELNICA**

 **Marija Kušmiš, mag. oec.**

**OBAVIJEST**

1. Prije korištenja javne površine, a najkasnije na dan korištenja javne površine, ponuditelji su dužni **uplatiti ponuđenu cijenu naknade** na račun Grada Novske **IBAN HR40 2340009 1829300005, poziv na broj 5738-OIB, model 68.**

2. Javnu površinu i Ugovor o korištenju javne površine na ugovoreni dan korištenja ponuditeljima predaje komunalni redar Grada Novske.

 **Upravni odjel za gospodarstvo, poljoprivredu,**

 **komunalni sustav i prostorno uređenje**